

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADSKO VIJEĆE**

-Nacrt Prijedloga-

Na temelju članka 57. Zakona o porezu na dohodak („Narodne novine“, broj 115/16, 106/18,121/19,32/20, 138/20, 151/22,114/23,152/24) i članka 37. Statuta Grada Bjelovara („Službeni glasnik“Grada Grubišnoga Polja, broj 2/20, 1/21 i 2/23), Gradsko vijeće Grada Grubišnoga Polja na\_\_\_\_\_ sjednici održanoj \_\_\_\_\_\_\_\_\_\_ 2025. godine donijelo je

**O D L U K U**

**o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj**

1. **OPĆE ODREDBE**

**Članak 1.**

Ovom Odlukom utvrđuje se visina paušalnog poreza na dohodak po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj za fizičke osobe koje ostvaruju dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova.

1. **VISINA POREZA**

**Članak 2.**

Iznos godišnjeg paušalnog poreza na dohodak po osnovi iznajmljivanja kuća, stanova, soba i postelja putnicima i turistima utvrđuje se u visini od 20,00 EUR-a po jednom krevetu.

Iznos godišnjeg paušalnog poreza na dohodak po smještajnoj jedinici u kampu odnosno po smještajnoj jedinici u objektu za robinzonski smještaj utvrđuje se u visini od 20,00 EUR-a po jednoj smještajnoj jedinici.

1. **NADLEŽNO POREZNO TIJELO**

**Članak 3.**

Poslove u vezi s utvrđivanjem i naplatom paušalnog poreza na dohodakpo krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj obavljat će nadležna ustrojstvena jedinica Porezne uprave Ministarstva financija.

**IV. PRIJELAZNE I ZAVRŠNE ODREDBE**

**Članak 4.**

Stupanjem na snagu ove Odluke, prestaje važiti Odluka o visini paušalnog poreza po krevetu koji se iznajmljuje putnicima i turistima na području Grada Grubišnoga Polja („Službeni glasnik“ Grada Grubišno Polje“ broj 1/19)

**Članak 5.**

Ova Odluka stupa na snagu osmi dan od dana objave u „Službenom glasniku“ Grada Grubišnoga Polja.

KLASA: 410-01/25-01/2

UBROJ: 2103-5-03/01-25-1

Grubišno Polje, \_\_\_\_\_siječnja 2025.

**Predsjednik**

**Gradskog vijeća**

Ivo Martinović

**Obrazloženje**

**Pravni temelj**

Člankom 57. stavkom 2. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23, 152/24- u daljnjem tekstu: Zakon) propisano je da se poreznim obveznicima koji ostvaruju dohodak od iznajmljivanja stanova, soba i postelja putnicima i turistima i organiziranja kampova, porez na dohodak po osnovi obavljanja te djelatnosti utvrđuje u paušalnom iznosu, pod uvjetima i na način propisan člancima 61. i 82. Zakona.

Člankom 8. Zakona o izmjenama i dopunama Zakona o porezu na dohodak („Narodne novine“, broj 152/24) dopunjen je članak 57. Zakona novim stavkom 4. koji propisuje da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj. Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 100,00 − 300,00 |
| II | 70,00 − 200,00 |
| III | 30,00 − 150,00 |
| **IV** | **20,00 − 100,00** |

Ako su važećim odlukama o visini paušalnog poreza po krevetu odnosno smještajnoj jedinici utvrđene visine paušalnog poreza izvan novo propisanih raspona, predstavničkim tijelima je temeljem članka 15. Zakona o izmjenama i dopunama Zakona o porezu na dohodak ( „Narodne novine“ broj 152/24) dopušteno da na prijedlog izvršnog čelnika najkasnije do 28. veljače 2025. godine donesu novu ili izmijenjenu odluku o visini paušalnog poreza, a koja se inače sukladno Zakonu donosi najkasnije do 15. prosinca tekuće godine da bi se primjenjivala od 1. siječnja iduće godine.

Kako je Odluka o visini paušalnog poreza po krevetu koji se iznajmljuje putnicima i turistima na području Grada Grubišno Polje izvan novo propisanih raspona ( iznos poreza bio je 150,00 HRK) izrađen je Prijedlog nove odluke.

Ukoliko predstavničko tijelo jedinice lokalne samouprave ne donese odluku kojom će propisati visine paušalnog poreza u propisanom roku, visina paušalnog poreza po krevetu odnosno po smještajnoj jedinici u kampu odnosno po smještanoj jedinici u objektu za robinzonski smještaj određuje se:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 200,00 |
| II | 135,00 |
| III | 90,00 |
| **IV** | **60,0** |

**Osnovna pitanja koja se uređuju aktom**

Indeks turističke razvijenosti (u daljnjem tekstu: ITR) za pojedinu jedinicu lokalne i područne (regionalne) samouprave izračunava se kao zbroj normaliziranih vrijednosti osnovnih pokazatelja stupnja turističke razvijenosti u prostoru, kako u apsolutnom, tako i u relativnom smislu. Osnovni pokazatelji su broj kreveta, ukupno i na 100 stanovnika, broj kreveta u hotelima i sličnim smještajnim objektima, ukupno i na 100 stanovnika,  broj dolazaka turista i ostvarenih noćenja, ukupno i po stanovniku, te broj zaposlenih u djelatnosti pružanja smještaja te pripreme i usluživanja hrane te udio tog broja u ukupnom broju zaposlenih.

Raspon indeksa :

**Kategorije:**

**I - vrijednost indeksa od 30,00 i više**

**II - vrijednost indeksa od 25,00 do 29,99**

**III - vrijednost indeksa od 15,00 do 24,99**

**IV - vrijednost indeksa od 0,01 do 14,99**

**0** - vrijednost indeksa 0,00

2023. 2022. 2021. 2020. 2019. 2018

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **BJELOVAR** |  | **18,30** | **17,35** | **18,20** | **18,12** | **18,65** | **17,89** | 17,54 |  |  |
| ČAZMA | Bjelovarsko-bilogorska | 10,41 | 10,43 | 9,07 | 8,97 | 9,20 | 8,81 | 8,37 |  |  |
| DARUVAR | Bjelovarsko-bilogorska | 21,80 | 21,54 | 21,02 | 20,33 | 21,57 | 21,50 | 21,13 |  |  |
| GAREŠNICA | Bjelovarsko-bilogorska | 15,58 | 15,74 | 14,74 | 14,72 | 15,51 | 15,03 | 14,70 |  |  |
| GRUBIŠNO POLJE | Bjelovarsko-bilogorska | 8,67 | 7,82 | 11,40 | 12,41 | 15,16 | 15,86 | 13,13 |  |  |
| Berek | Bjelovarsko-bilogorska | 9,36 | 6,37 | 9,48 | 11,56 | 10,82 | 6,12 | 8,32 |  |  |
| Dežanovac | Bjelovarsko-bilogorska | 1,86 | 1,70 | 0,00 | 2,79 | 2,84 | 0,00 | 0,00 |  |  |
| Đulovac | Bjelovarsko-bilogorska | 4,26 | 3,80 | 3,92 | 2,07 | 0,00 | 0,00 | 2,15 |  |  |
| Hercegovac | Bjelovarsko-bilogorska | 2,07 | 0,00 | 2,57 | 2,57 | 3,36 | 2,91 | 0,00 |  |  |
| Ivanska | Bjelovarsko-bilogorska | 7,81 | 7,18 | 6,96 | 6,66 | 7,16 | 6,83 | 6,28 |  |  |
| Kapela | Bjelovarsko-bilogorska | 10,12 | 11,06 | 10,51 | 9,33 | 5,37 | 9,35 | 4,89 |  |  |
| Končanica | Bjelovarsko-bilogorska | 4,78 | 2,26 | 1,34 | 0,90 | 0,77 | 0,00 | 0,00 |  |  |
| Nova Rača | Bjelovarsko-bilogorska | 3,06 | 4,26 | 4,07 | 3,85 | 3,35 | 3,37 | 3,12 |  |  |
| Rovišće | Bjelovarsko-bilogorska | 6,16 | 5,95 | 6,96 | 5,86 | 6,96 | 6,54 | 5,52 |  |  |
| Severin | Bjelovarsko-bilogorska | 3,44 | 2,52 | 2,51 | 2,64 | 0,00 | 2,56 | 3,03 |  |  |
| Sirač | Bjelovarsko-bilogorska | 6,28 | 6,37 | 5,74 | 4,55 | 6,30 | 6,53 | 6,78 |  |  |
| Šandrovac | Bjelovarsko-bilogorska | 4,32 | 0,00 | 0,00 | 3,54 | 0,00 | 0,00 | 2,80 |  |  |
| Štefanje | Bjelovarsko-bilogorska | 6,08 | 3,34 | 5,65 | 6,35 | 3,74 | 3,65 | 3,55 |  |  |
| Velika Pisanica | Bjelovarsko-bilogorska | 11,24 | 12,31 | 12,25 | 11,30 | 14,00 | 13,41 | 14,28 |  |  |
| Velika Trnovitica | Bjelovarsko-bilogorska | 5,90 | 5,60 | 3,40 | 0,00 | 3,54 | 3,72 | 3,65 |  |  |
| Veliki Grđevac | Bjelovarsko-bilogorska | 4,39 | 3,79 | 4,04 | 3,22 | 3,22 | 3,40 | 2,70 |  |  |
| Veliko Trojstvo | Bjelovarsko-bilogorska | 8,14 | 7,04 | 6,34 | 7,12 | 7,80 | 7,95 | 7,76 |  |  |
| Zrinski Topolovac | Bjelovarsko-bilogorska | 3,18 | 3,25 | 3,16 | 3,05 | 0,00 | 0,00 | 0,00 |  |  |

Sukladno navedenoj metodologiji , prema podacima Instituta za turizam, ITR za Grad Grubišno Polje u 2023. godini iznosio je 8,67 čime se Grubišno Polje svrstava u IV. kategoriju indeksa turističke razvijenosti što u smislu paušalnog poreza znači da se visina poreza može odrediti od 20,00-100,00 eura.

U nastojanju da se održe postojeći resursi, smještajni objekti i dodatni sadržaji, ali i potaknu nova ulaganja u razvoj kontinentalnog turizma na ovome području, a uvažavajući Zakonom propisani raspon za određivanje paušalnog poreza, predložen je iznos od 20,00 eura. Nadalje, zakonodavac je uočio kako postoji nepravedno tretiranje u oporezivanju fizičkih osoba koje ostvaruju primitke od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova u odnosu na stupanj turističke razvijenosti jedinica lokalne samouprave, posebno u usporedbi kontinentalnog turizma sa primorskim dijelovima. Stoga se predloženi iznos paušalnog poreza od 20,00 eura smatra pravednim oporezivanjem posebno uzimajući u obzir stupanj turističke razvijenosti ove jedinice lokalne samouprave.

**Obrazloženje pojedinih odredbi iz akta**

Uz članak 1. propisuje se predmet odluke-utvrđivanje visine paušalnog porez na dohodak po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj za fizičke osobe koje ostvaruju dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova.

Člankom 2. stavkom 1. propisana je visina godišnjeg poreza po osnovi iznajmljivanja kuća, stanova, soba i postelja putnicima i turistima, a stavkom 2. članka 2. visina godišnjeg paušalnog poreza na dohodak po smještajnoj jedinici u kampu odnosno po smještajnoj jedinici u objektu za robinzonski smještaj.

Uz članak 3. vezana je odredba o nadležnom poreznom tijelu za utvrđivanje i naplatu paušalnog poreza na dohodak.

Člankom 4. sadrži odredbu o stavljanju van snage dosadašnje Odluke o visini paušalnog poreza po krevetu koji se iznajmljuje putnicima i turistima na području Grada Grubišno Polje („Službeni glasnik“ Grada Grubišnoga Polja broj 1/19).

Člankom 5. utvrđuje se obveza objave predložene odluke u „Službenom glasniku“ Grada Grubišno Polje.

**Sredstva potrebna za provođenje Odluke**

Ocjenjuje se da provedba Odluke neće iziskivati osiguranje zasebnih i dodatnih financijskih sredstava u Proračunu Grada.

**GRADONAČELNIK**

**Zlatko Mađeruh**